pythainlp/thai-wiki-dataset-v3 huggingface dataset:
วิกิพีเดียภาษาลัตเวีย

วิกิพีเดียภาษาลัตเวีย (Vikipēdija latviešu valodā, ) เป็นสารานุกรมวิกิพีเดียที่จัดทำขึ้นในภาษาลัตเวีย สร้างขึ้นเมื่อวันที่ 6 มิถุนายน ค.ศ. 2003 ปัจจุบันมีบทความทั้งหมดมากกว่า  บทความ ถือเป็นวิกิพีเดียกลุ่มภาษาบอลต์ที่มีบทความมากเป็นอันดับ 2
ณ เดือนกุมภาพันธ์ ค.ศ. 2021 วิกิพีเดียภาษาลัตเวียเป็นหน้าวิกิพีเดียที่มีผู้เข้าชมมากที่สุดในประเทศลัตเวีย รองลงมาถือวิกิพีเดียภาษารัสเซียและวิกิพีเดียภาษาอังกฤษ
== ภาพ ==
== หมายเหตุ ==
== อ้างอิง ==
== แหล่งข้อมูลอื่น ==
วิกิพีเดียภาษาลัตเวีย 
วิกิพีเดียภาษาลัตเวียในทวิตเตอร์ 
สถานทูตวิกิพีเดียภาษาลัตเวีย (อังกฤษ, ฝรั่งเศส, เยอรมัน, โปแลนด์ และรัสเซีย)
ลัตเวีย
วิกิพีเดียภาษาไอซ์แลนด์

วิกิพีเดียภาษาไอซ์แลนด์ เป็นสารานุกรมวิกิพีเดียที่จัดทำขึ้นในภาษาไอซ์แลนด์ เริ่มสร้างเมื่อ 5 ธันวาคม พ.ศ. 2546 ปัจจุบันวิกิพีเดียภาษาไอซ์แลนด์มีบทความมากกว่า 17,000 บทความ (กันยายน 2550)
== แหล่งข้อมูลอื่น ==
วิกิพีเดียภาษาไอซ์แลนด์
ไอซ์แลนด์
มิสเตอร์ บีนฉบับการ์ตูนแอนนิเมชัน

มิสเตอร์ บีนฉบับการ์ตูนแอนนิเมชัน (อังกฤษ: Mr Bean: The Animated Series) เป็นรายการการ์ตูนของประเทศอังกฤษ ออกอากาศเมื่อวันที่ 25 มกราคม ค.ศ. 2002 ถึง 8 ตุลาคม ค.ศ. 2019 มีตอนทั้งหมด 130 ตอน

== ตัวละคร ==
มิสเตอร์บีน
เท็ดดี้
ไอรมา ก็อบ - หญิงสาวที่เป็นแฟนของมิสเตอร์.บีน
มีสสีส วิคเก็ด
== รายชื่อตอน ==
สำหรับตอนของมีสเตอร์บีนฉบับการ์ตูนนั้นจะออกอากาศวันละ 2 ตอนด้วยกัน
การ์ตูนสหราชอาณาจักร
ม
ม
การ์ตูน
รายการโทรทัศน์ที่มีฉากในลอนดอน
ชนชั้นกระฎุมพี

กระฎุมพี (/กฺระดุมพี/) เป็นชนชั้นทางสังคมกลุ่มหนึ่ง ซึ่งอยู่ในกลุ่มชนชั้นกลางหรือชนชั้นพ่อค้าวาณิช ซึ่งได้สถานะทางสังคมหรืออำนาจมาจากหน้าที่การงาน การศึกษา หรือความมั่งมี (ซึ่งตรงกันข้ามกับพวกอภิชน) เป็นชนชั้นที่มีฐานะจากการค้าขายหรืองานช่างฝีมือ ไม่มีที่ดินเป็นของตนเอง ซึ่งอาจหมายรวมถึง นายทุน นายทุนน้อย คนชั้นกลาง ส่วน "ไพร่กระฎุมพี" นั้น หมายถึงชนชั้นที่อยู่ต่ำกว่ากระฎุมพีแต่สูงกว่าชนชั้นที่ต่ำที่สุดในสังคม เป็น "พลเมืองที่มีเงินพอใช้เลี้ยงชีวิตไม่เป็นทาสบุคคลผู้ใด"
แนวคิดเช่น เสรีภาพส่วนบุคคล สิทธิพลเมืองและการนับถือศาสนา และการค้าเสรี ล้วนสืบทอดมาจากปรัชญาของกระฎุมพี
== ในมุมมองมาร์กซิสต์ ==
หนึ่งในการวิจารณ์กระฎุมพีที่ทรงอิทธิพลที่สุดมาจาก คาร์ล มาร์กซ โดยเขาโจมตีทฤษฎีการเมือง และมุมมองต่อประชาสังคมและวัฒนธรรมพลเมืองของกระฎุมพี ที่เชื่อว่าแนวคิดและสถาบันต่าง ๆ เหล่านี้เป็นความจริงสากลเสมอ
ในมุมมองของมาร์กซนั้น แนวคิดเหล่านี้เป็นเพียงอุดมการณ์ของกระฎุมพีในฐานะชนชั้นปกครองกลุ่มใหม่ ซึ่งต้องการจะจัดระเบียบสังคมตามสิ่งที่ตนจินตนาการ
== กระฎุมพีในประเทศไทย ==
ลักษณะเด่นของกระฎุมพีในประเทศไทยก็คือ การกำเนิดและแหล่งที่มาของกระฎุมพีในสังคมรัตนโกสินทร์นั้นไม่ได้กำเนิดแยกเป็นอิสระจากชนชั้นศักดินา ที่ครอบครองอำนาจและผลประโยชน์เศรษฐกิจของอาณาจักรมาก่อน
== รูปศัพท์ ==
ความหมายตามพจนานุกรม ฉบับราชบัณฑิตยสถาน พ.ศ. 2525 ได้ให้ความหมายไว้ดังนี้ น. (1) คำนี้เดิมแปลว่า คนมั่งมี, พ่อเรือน. [ในอินเดียบางแห่งหมายความว่า ชนจำพวกศูทรที่มั่งมีขึ้น (หนังสือ Hobson-Jobson ในคำว่า Kumbi-กุมพี), ภาษาทมิฬ (ภาษาปาก) ว่า คนจน].
คำว่า กระฎุมพี นี้ มาจากภาษาสันสกฤตว่า กุฎุมฺพี หรือ กุฏุมฺพิก (กุ-ตุม-พิ-กะ) ซึ่งแปลว่า ผู้มีทรัพย์ ซึ่งก็มาจากคำว่า กุฏุมฺพ (กุ-ตุม-พะ) ที่แปลว่า ขุมทรัพย์ ลง ณี และ อิก (อิ-กะ) ปัจจัยในตทัสสัตถิตัทธิต จึงแปลว่า ผู้มีทรัพย์ หรือ ผู้มีขุมทรัพย์ มีฐานะต่ำกว่า เศรษฐี ตามปรกติมักจะเป็น ลูกน้อง หรือ บริวาร ของเศรษฐี
พจนานุกรม ฉบับราชบัณฑิตยสถาน พ.ศ. 2542 อธิบายว่า เป็นคำนามหมายถึง "ชนชั้นต่ำ, นิยมใช้เข้าคู่กับคำ ไพร่ เป็น ไพร่กระฏุมพี" โดยระบุว่ามาจากคำสันสกฤตว่า "กุฎุมฺพิก" แปลว่า "คนมั่งมี"
== ในวัฒนธรรม ==
เพลง คนกับควาย ของวงคาราวาน มีการใช้คำนี้ ในเนื้อเพลงท่อนหนึ่งว่า "...กระฎุมพีกินแรงแบ่งชนชั้น ชนชั้นชาวนาจึงต่ำลง..."
== อ้างอิง ==
== แหล่งข้อมูลอื่น ==
The Democratic State - A Critique of Bourgeois Sovereignty 
ชนชั้นทางสังคม
ทฤษฎีมาร์กซิสต์
แอ๊บแบ๊ว

แอ๊บแบ๊ว เป็นคำวิเศษณ์ หมายถึง ทำท่าทางให้ดูน่ารักเหมือนเด็กใสซื่อ
คำว่า "แอ๊บ" อาจมาจากคำว่า "แอบนอร์มอล" (abnormal) ในภาษาอังกฤษที่แปลว่า ไม่ปรกติ ส่วนคำว่า "แบ๊ว" อาจมาจากคำว่า "บ้องแบ๊ว"
นอกจากนี้ ภาษาที่คนบางกลุ่มในอินเทอร์เน็ตนิยมใช้ในทำนองชวนให้ดูน่ารักเหมือนเด็กใสซื่อ (เช่น "ทำไม" ว่า "ทามมาย", "อะไร" ว่า "อาราย") ซึ่งเรียกภาษาแชต นั้น บางทีก็เรียกว่า ภาษาแอ๊บแบ๊ว
สแลง
ซีราลีโนน

ซีราลีโนน (Zearalenone, ZEA) ซึ่งเป็นสารพิษจากเชื้อราตระกูลฟูซาเรียม (Fusarium spp) ที่มักจะพบปนเปื้อนอยู่ในธัญพืช และผลิตภัณฑ์จากธัญพืชหลายชนิด
== อ้างอิง ==
สารพิษ
สวนสัตว์สิงคโปร์

สวนสัตว์สิงคโปร์ (新加坡动物园; Singapore Zoo, Singapore Zoological Gardens) เป็นสวนสัตว์ในประเทศสิงคโปร์ เปิดเมื่อ 23 มิถุนายน ค.ศ. 1973 ในพื้นที่ 28 เฮกตาร์
== ภายในสวนสัตว์ ==
ในสวนสัตว์สิงคโปร์นี้มีสัตว์ป่า, สัตว์เลื้อยคลาน, สัตว์ปีก อย่างเช่น กวาง, เสือโคร่ง, ช้าง, ม้าลาย, ยีราฟ, สิงโต, เสือโคร่งขาว, หมีขั้วโลก, ฮิปโปแคระ, ลิง, นกกระจอกเทศ, นกแก้ว, งู, กิ้งก่า เป็นต้น มีสัตว์ทั้งหมดราว 2,500 ชนิด
สวนสัตว์มีพื้นที่ทั้งหมด 90 เฮกเตอร์ ส่วนที่เป็นพื้นที่สำหรับสัตว์อาศัยอยู่มี 28 เฮกเตอร์
==อ้างอิง==
== แหล่งข้อมูลอื่น ==
เว็บไซต์สวนสัตว์สิงคโปร์  
สวนสัตว์ในประเทศสิงคโปร์
สถานที่ท่องเที่ยวในประเทศสิงคโปร์
รายชื่อภรรยาในพระบาทสมเด็จพระนั่งเกล้าเจ้าอยู่หัว

นี่คือรายนามเจ้าจอมในพระบาทสมเด็จพระนั่งเกล้าเจ้าอยู่หัว
== รายนาม==
== อ้างอิง ==
== ดูเพิ่ม ==
รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลก
รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย
รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
ราชสกุล
 
รายชื่อสตรีไทย
เอเวอร์ลาสติง

"เอเวอร์ลาสติง" (Everlasting) คือซิงเกิลภาษาญี่ปุ่นอันดับที่ 18 ของโบอาในรูปแบบแม็กซีซิงเกิล ออกจำหน่ายเมื่อวันที่ 18 มกราคม พ.ศ. 2549 โดยซิงเกิลนี้เปิดตัวในสัปดาห์แรกอันดับที่ 4 และมียอดขายรวม 74,744 ชุด  และนอกจากนี้ยังเป็นซิงเกิลภาษาเกาหลีอันดับที่ 4 อีกด้วย  ออกจำหน่ายเมื่อวันที่ 20 มกราคม พ.ศ. 2549 โดยเปิดตัวที่อันดับที่ 5 และมียอดขายประมาณ 20,000 ชุด
เพลง "เอเวอร์ลาสติง" เป็นเพลงประกอบรายการ คิเซคิโนะโทบิระ เทเลบิโนชิคาระ  ทางช่องทีวีฮาซาฮี  และนอกจากนี้ยังเป็นเพลงโฆษณาของ music.jp อีกด้วย  ส่วนเพลงหน้าบีอย่าง "ซาวด์สเคป" เป็นเพลงประกอบภาพยนตร์เรื่อง โอลิเวอร์ทวิสต์ ที่ฉายในประเทศญี่ปุ่น
== รายชื่อเพลง ==
=== ฉบับญี่ปุ่น ===
Everlasting
soundscape
Everlasting (classical ver.)
Everlasting (TV MIX)
soundscape (TV MIX)
=== ฉบับเกาหลี ===
Everlasting
슬픔은 넘쳐도 (People say...)
Everlasting (Classic Ver.)
Everlasting (Instrumental)
슬픔은 넘쳐도 (Instrumental)
== ชาร์ต ==
ชาร์ตออริกอน
ซิงเกิลในปี พ.ศ. 2549
เพลงญี่ปุ่น
เพลงของโบอา
แอร์ เดอะมูฟวี่

แอร์ เดอะมูฟวี่ (AIR The Movie) เป็นอะนิเมะที่ดัดแปลงจากเกมคอมพิวเตอร์ชื่อ แอร์ ซึ่งสร้างขึ้นสำหรับออกฉายในโรงภาพยนตร์ กำกับโดย โอซามุ เดซากิ ออกแบบตัวละครโดย อะเคมิ โคบายาชิ และผลิตโดย โตเอแอนิเมชัน เข้าฉายครั้งแรกในประเทศญี่ปุ่นเมื่อวันที่ 5 กุมภาพันธ์ พ.ศ. 2548 และออกวางจำหน่ายในรูปแบบ DVD เมื่อวันที่  5 สิงหาคม ปีเดียวกัน โดยจัดทำออกมา 3 เวอร์ชัน ได้แก่ the Collector's Edition, the Special Edition และแบบธรรมดา (the Regular Edition)
== เนื้อเรื่องย่อ ==
ในฤดูร้อน ยูกิโตะ คุนิซากิ ชายหนุ่มที่ต้องร่อนเร่พเนจร เล่นกลตุ๊กตาเพื่อหาเลี้ยงตนเอง ซึ่งเป็นวิชาชีพที่ได้รับต่อกันมาเป็นทอดๆ เขาได้มาหยุดอยู่ในเมืองๆหนึ่ง แล้วเขาก็ได้พบกับ มิซุสุ คามิโอะ ขณะที่กำลังฝึกขี่จักรยานริมชายหาด แล้วก็ล้มแล้วล้มอีก ในภาคนี้ เขาเล่นกลตุ๊กตาได้รายได้ดีมาก เด็กๆในเมืองทุกคนต่างสนใจในกลตุ๊กตาที่เขาเล่น มิซุสุ เห็นเขาเข้า ก็เลยขอร้องให้ช่วยขี่จักรยานพาเธอไปทำรายงานภาคฤดูร้อน เพราะเธอขี่จักรยานไม่เป็นนั่นเอง  เขาพาเธอไปยังที่ต่าง ๆ เพื่อรวบรวมข้อมูลทำรายงาน  แล้วเรื่องวุ่นๆ จากการทำรายงานชิ้นนี้ของเธอจะเป็นอย่างไรนะ
== ฉากและการลำดับเรื่องราว ==
การลำดับเรื่องราวในแอร์ เดอะมูฟวี่
จะเป็นการลำดับแบบสรุป จากอะนิเมะที่เคยฉายในทีวี แต่เหตุการณ์จะต่างกันออกไปเล็กน้อย แต่ก็มีบางส่วนที่เหมือนกัน
ฉาก ลายเส้น ดูดีกว่าแอร์ (ภาคปกติ) อย่างมาก
จะลำดับเรื่องราว เจาะจงในส่วนเฉพาะของมิซุสุ เพียงคนเดียว คือ จะไม่มีคนอื่นเข้ามาเกี่ยวข้อง
เรื่องราวแต่ละฉากแต่ละตอนที่ยูกิโตะกับมิซุสุอยู่ใกล้กัน จะต้องนำไปเปรียบเทียบกับ ฉากที่ คันนะ กับ ริวยะ อยู่ใกล้กันเสมอ
การทำรายงานของมิซุสุ คือการหาข้อมูล เกี่ยวกับ คันนะบิโมโตะ หญิงสาวมีปีก เป็นชาววิหค ผู้ต้องคำสาปจากนักบวช ซึ่งนั่นก็เป็นตัวเธอ ที่เป็นส่วนหนึ่งของ คันนะ เหมือนกัน
== ตัวละครหลัก ==
ยูกิโตะ คุนิซากิ 
(ให้เสียงโดย ฮิคารุ มิโดริคาวะ)
ชายหนุ่มผู้ตามหาผู้หญิงที่อยู่บนท้องฟ้า ตามคำบอกเล่าของมารดา เป็นนักเล่นกลตุ๊กตา ในภาคนี้ การเล่นกลตุ๊กตาของเขานั้นเป็นที่สนใจแก่เด็กๆ และ ทำรายได้ให้เขาอย่างมาก ผิดกับเรื่อง AIR TV โดยสิ้นเชิง
มิซุสุ คามิโอะ 
(ให้เสียงโดย โทโมโกะ คาวาคามิ)
เด็กสาวผู้ที่จะต้องทำรายงานภาคฤดูร้อน เกี่ยวกับเรื่อง ผู้หญิงที่บินได้เหมือนนก ตามประวัติศาสตร์ที่มีภาพวาดในศาลเจ้า แต่ตัวเธอเองนั่นแหละ ที่มีสิ่งผิดปกติเหมือนคนทั่วไป ในคราวนี้ ไม่มีการบอกเลยว่า หญิงสาวได้ฝันอะไรหรือไม่ เพราะในเรื่องยูกิโตะ ไม่ได้ถาม
ฮารุโกะ คามิโอะ 
(ให้เสียงโดย อายะ ฮิซาคาวะ)
แม่เลี้ยง ซึ่งเป็นน้าแท้ๆของมิซุสุ ในภาคนี้ เธอไม่ค่อยทำตัวห่างเหินจากลูกเลี้ยงสักเท่าไหร่  และชอบแซวยูกิโตะอยู่หลายครั้ง  ตอนครั้งแรกที่มิซุสุพายูกิโตะเข้าบ้าน เธอยังแซวหลานสาวของเธอว่า "เป็นแฟนกันหรือไง" อยู่เลย
== ดูเพิ่ม ==
แอร์ (เกม)
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของแอร์ เดอะมูฟวี่  
เว็บไซต์อย่างเป็นทางการของแอร์ เดอะมูฟวี่ โดยโตเอแอนิเมชัน 
แอร์ (เกม)
ภาพยนตร์ญี่ปุ่น
ภาพยนตร์ที่ออกฉายในปี พ.ศ. 2548
ภาพยนตร์โดยโทเอแอนิเมชัน
มหา'ลัย เหมืองแร่

มหา'ลัย เหมืองแร่ เป็นภาพยนตร์ไทยระดับงานคุณภาพที่ออกฉายในปี พ.ศ. 2548 เขียนบทและกำกับโดย จิระ มะลิกุล จากหนังสือรวมเรื่องสั้น ชุด เหมืองแร่ ของอาจินต์ ปัญจพรรค์ ภาพยนตร์เรื่องนี้ใช้งบประมาณสร้างสูงถึง 70 ล้านบาท แต่ถึงแม้จะล้มเหลวด้านรายได้  ฉาย 10 วันได้รายได้เพียง 19 ล้านบาท  แต่ก็สามารถคว้ารางวัลภาพยนตร์ยอดเยี่ยมถึง 3 สถาบันจากรางวัลสุพรรณหงส์ ชมรมวิจารณ์บันเทิง และคมชัดลึก อวอร์ด
== เนื้อเรื่องย่อ ==
พ.ศ. 2492 อาจินต์ ปัญจพรรค์ วัย 22 ปี  นิสิตชั้นปีที่สองจากคณะวิศวกรรมศาสตร์ จุฬาลงกรณ์มหาวิทยาลัย ถูกรีไทร์ออกจากมหาวิทยาลัย เขาเดินทางไปภาคใต้ อาศัยรถขนหมูจากภูเก็ต มุ่งหน้าไปทำงานที่เหมืองกระโสม ตำบลกระโสม อำเภอตะกั่วทุ่ง จังหวัดพังงา หลังจากได้พบและสัมภาษณ์งานกับ นายฝรั่ง (Anthony Howard Gould) เขาได้ฝึกงาน ติดตามนายฝรั่ง และทำงานใช้แรงงานแทนคนงานของเรือขุดสายแร่ดีบุก  ณ ที่นี้ ชีวิตของอดีตนักศึกษาชั้นปี 2 จากมหาวิทยาลัยดัง  ได้เริ่มชีวิตปี 1 ใน มหา'ลัย เหมืองแร่ แล้ว
== นักแสดง ==
พิชญะ วัชจิตพันธ์ รับบท อาจินต์
ดลยา หมัดชา รับบท ละเอียด
สนธยา ชิตมณี รับบท ไอ้ไข่
นิรันต์ ชัตตาร์ รับบท พี่จอน
แอนโทนี โฮวาร์ด กูลด์ รับบท นายฝรั่ง
จุมพล ทองตัน รับบท โกต้อง
จรัล เพ็ชรเจริญ รับบท ตาแดง
ศรชัย จุลลางกูร รับบท พี่ก้อง
สุทธิพงษ์ นุ้ยสุชล รับบท พี่เหวง
== เพลงประกอบ ==
You Are My Sunshine ของ Jimmie Davis
Short Trip Home ของ Edgar Mayer
เสียงครวญจากดวงใจ คำร้อง / ทำนอง  และต้นฉบับขับร้องโดย สมยศ ทัศนพันธุ์
บุรงกากราตุอา ทำนองโดย ชัยภัค ภัทรจินดา (นิก กอไผ่)
== เกร็ดภาพยนตร์ ==
เพลงประกอบภาพยนตร์ You are my sunshine เป็นเพลงเก่าตั้งแต่ ค.ศ. 1931  แต่งโดยจิมมี เดวิส และชาร์ลส มิตเชล  เป็นเพลงประจำรัฐลุยเซียนา ทีมงานสร้างซื้อลิขสิทธิ์มาบรรจุในภาพยนตร์ด้วยราคาแพง
เดิมอาจินต์ ปัญจพรรค์ ตั้งใจว่าจะไม่ขายลิขสิทธิ์เรื่องนี้เพื่อมาสร้างเป็นภาพยนตร์อย่างเด็ดขาด เพราะไม่ต้องการให้ใครนำมาสร้างเป็นหนังแอ็กชั่น แต่ในที่สุดก็ยอมขายลิขสิทธิ์ให้จิระ เป็นผู้กำกับ เมื่อจิระบอกว่า ผมไม่เคยคิดว่าหนังแอ็กชั่น จะหมายถึงคนชกกันแค่นั้น ฝนตก 7 วัน 7 คืน ก็สามารถเป็นหนังแอ็กชั่นได้
บทภาพยนตร์เรื่องนี้เริ่มเขียนตั้งแต่เดือนกุมภาพันธ์ พ.ศ. 2547 จนถึงเดือนพฤษภาคม พ.ศ. 2547 และหาสถานที่ถ่ายทำไล่ตั้งแต่ภูเก็ตขึ้นมาถึง พังงา ที่ อ.เมือง อ.ตะกั่วทุ่ง อ.ท้ายเหมือง ขึ้นมาเรื่อยๆจนมาสรุปเป็นที่ อ.คุระบุรี จ.พังงา
ภาพยนตร์เรื่องนี้ได้รับคัดเลือกจากเทศกาลภาพยนตร์นานาชาติปูซาน ให้ไปฉายในสาขา A Window on Asian Cinema เพื่อฉลองครบรอบ 10 ปี เทศกาลภาพยนตร์นานาชาติปูซาน ประเทศเกาหลีใต้ ในวันที่ 6-14 ตุลาคม พ.ศ. 2548 
ภาพยนตร์เรื่องนี้ได้รับคัดเลือกให้เป็นตัวแทนภาพยนตร์ไทยเข้าชิงรางวัลออสการ์ ครั้งที่ 78 สาขาภาพยนตร์ภาษาต่างประเทศยอดเยี่ยม 
ภาพยนตร์เรื่องนี้ได้รับคัดเลือกเป็นมรดกภาพยนตร์ของชาติ ในปี พ.ศ. 2556 ร่วมกับภาพยนตร์ไทยอีก 24 เรื่อง 
== รางวัล ==
== อ้างอิง ==
== แหล่งข้อมูลอื่น ==
มหา'ลัย เหมืองแร่ (2005) pantip.com
ภาพยนตร์ไทย
ภาพยนตร์ที่สร้างจากหนังสือ
ภาพยนตร์ที่สร้างจากเหตุการณ์จริง
ภาพยนตร์ที่ออกฉายในปี พ.ศ. 2548
ภาพยนตร์ที่กำกับโดย จิระ มะลิกุล
ภาพยนตร์โดยจีทีเอช
ภาพยนตร์ที่ถ่ายทำในจังหวัดพังงา
ภาพยนตร์ที่สร้างจากเหตุการณ์จริง
ภาพยนตร์ที่มีฉากในจังหวัดพังงา
วงศ์ดาซีพร็อกทิแด

วงศ์ดาซีพร็อกทิแด (Dasyproctidae) เป็นวงศ์ของสัตว์ฟันแทะในทวีปอเมริกาใต้ ประกอบด้วย 3 สกุล ดังนี้
* สกุล Dasyprocta
** Azara's Agouti, Dasyprocta azarae
** Coiban Agouti, Dasyprocta coibae
** Crested Agouti, Dasyprocta cristata
** Black Agouti, Dasyprocta fuliginosa
** Orinoco Agouti, Dasyprocta guamara
** Kalinowski Agouti, Dasyprocta kalinowskii
** Brazilian Agouti, Dasyprocta leporina
** Mexican Agouti, Dasyprocta mexicana
** Black-rumped Agouti, Dasyprocta prymnolopha
** Central American Agouti, Dasyprocta punctata
** Ruatan Island Agouti, Dasyprocta ruatanica
* สกุล Myoprocta
** Green Acouchi, Myoprocta pratti
** Red Acouchi, Myoprocta acouchy
* สกุล Agouti
** Paca, Agouti paca
** Mountain Paca, Agouti taczanowskii
สัตว์ฟันแทะ
รายชื่อนครในสหรัฐเรียงตามจำนวนประชากร

รายชื่อเมืองในสหรัฐอเมริกาเรียงตามจำนวนประชากร ที่มีจำนวนประชากรมากกว่า 100,000 คน ข้อมูลจากปี ค.ศ. 2008
วิทยาลัยศรีโสภณ

วิทยาลัยศรีโสภณ เป็นสถาบันอุดมศึกษาเอกชนแห่งแรกในภาคใต้ ก่อตั้งเมื่อปี พ.ศ. 2527 ตั้งอยู่เลขที่ 3/3 หมู่ 5 ตำบลมะม่วงสองต้น อำเภอเมืองนครศรีธรรมราช  จังหวัดนครศรีธรรมราช  ก่อตั้งโดยนายเกษม โสภณ และนางสุจารี โสภณ ยกเลิกกิจการ ในวันที่ 6 สิงหาคม พ.ศ. 2560 ปัจจุบันเป็นที่ตั้งของมหาวิทยาลัยมหาจุฬาลงกรณราชวิทยาลัย วิทยาเขตนครศรีธรรมราช
== ประวัติ ==
วิทยาลัยศรีโสภณ ก่อตั้งขึ้นเมื่อปี พ.ศ. 2527 โดยความคิดและดำเนินการจัดตั้งของนายเกษม โสภณ อดีตผู้ช่วยศึกษาธิการจังหวัดนครศรีธรรมราช ซึ่งได้เล็งเห็นความจำเป็นทางการศึกษาและความสำคัญของการศึกษาของเยาวชนของชาติ ของภูมิภาคในเขตนี้เป็นอย่างมาก ในอันที่จะต้องเดินทางไปศึกษาต่อในส่วนกลางอันเป็นการสร้างภาระให้แก่รัฐและผู้ปกครอง ดังนั้น ด้วยความพยายามทั้งกำลังกายและกำลังใจจึงได้ดำเนินการจัดตั้งวิทยาลัยศรีโสภณแห่งนี้ขึ้น เพื่อที่จะแบ่งเบาภาระของรัฐและของผู้ปกครองในภูมิภาคแถบนี้ ดังนั้น การจัดตั้งวิทยาลัยศรีโสภณนี้ก็เพื่อการศึกษาและเพื่อยกระดับการศึกษาในภูมิภาคแถบนี้ ให้มีความก้าวหน้า และยังเป็นการพัฒนาเยาวชนตลอดจนสังคม ให้มีความเจริญยิ่งๆ ขึ้นไป
วิทยาลัยศรีโสภณ เป็นวิทยาลัยเอกชนแห่งแรกในภาคใต้ ที่เปิดทำการสอนในระดับปริญญาตรี ได้รับอนุญาตจากทบวงมหาวิทยาลัย ตาม พ.ร.บ.สถาบันอุดมศึกษาเอกชน ตั้งแต่วันที่ 25 กรกฎาคม พ.ศ. 2527 ตั้งอยู่ที่ หมู่ 5 ตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช
ในเดือนมกราคม พ.ศ. 2551 มีนักศึกษาสาขาวิชาคอมพิวเตอร์ธุรกิจยื่นฟ้องวิทยาลัยศรีโสภณ จากกรณีที่คุณวุฒิปริญญาไม่ได้รับการรับรองคุณภาพจากสำนักงานคณะกรรมการการอุดมศึกษา จนทำให้อธิการบดีต้องลาออกจากตำแหน่งเพื่อแสดงความรับผิดชอบ ต่อมาในเดือนสิงหาคม พ.ศ. 2552 ผู้รับใบอนุญาตวิทยาลัยศรีโสภณ ได้ถวายที่ดิน พร้อมสิ่งก่อสร้างของวิทยาลัยศรีโสภณ ให้กับมหาวิทยาลัยมหาจุฬาลงกรณราชวิทยาลัย
== การจัดการศึกษา ==
ระดับปริญาตรี
* หลักสูตรบริหารธุรกิจบัณฑิต
* หลักสูตรนิติศาสตรบัณฑิต
* หลักสูตรวิทยาศาสตรบัณฑิต
ระดับปริญญาโท
* หลักสูตรศึกษาศาสตรมหาบัณฑิต
== อ้างอิง ==
== แหล่งข้อมูลอื่น ==
วิทยาลัยศรีโสภณ 
ศรีโสภณ
ศรีโสภณ
แจกัน

แจกัน เป็นภาชนะเปิด นิยมใช้ใส่ดอกไม้เพื่อการประดับตกแต่ง แจกันมีหลากหลายรูปทรง และทำจากหลายวัสดุเช่น ดินเผา เซรามิก แก้ว ไม้ นิยมทำลวดลายบ่งบอกถึงวัฒนธรรมของผู้ผลิตแจกัน
บรรจุภัณฑ์
เซรามิก
ของประดับ
อุดม อริยอุดมโรจน์

อุดม อริยอุดมโรจน์ (อรย) หรือนามแฝงว่า อุดม อุดมโรจน์ (27 มิถุนายน พ.ศ. 2496-11 มกราคม พ.ศ. 2554) เป็นผู้กำกับภาพยนตร์ชาวไทย มีผลงานเด่นจากเรื่อง "ปุกปุย"
== ประวัติ ==
อุดม เกิดที่บ้านหม้อ ย่านตรีเพชร กรุงเทพมหานคร จบการศึกษาระดับมัธยมศึกษาที่โรงเรียนอำนวยศิลป์ และจบปริญญาตรีจาก คณะสถาปัตยกรรมศาสตร์  มหาวิทยาลัยศิลปากร
การทำงาน เริ่มเป็นอาร์ตไดเรกเตอร์(ผู้กำกับศิลป์) ให้กับภาพยนตร์ไทยหลายเรื่อง อาทิ เทพธิดาโรงงาน, เงิน เงิน เงิน ของ ยุทธนา มุกดาสนิท, นิจ, ป.ล.ผมรักคุณ, เมียแต่ง  ฯลฯ ต่อมาจึงได้เป็นผู้กำกับภาพยนตร์ให้กับ ไท เอ็นเตอร์เทนเมนต์ โดยเรื่องแรกคือ โปรดทราบ..คิดถึงมาก ตามด้วย ปุกปุย, บุญตั้งไข่ และ คู่แท้ 2 โลก  จากนั้นได้กำกับละครโทรทัศน์เรื่อง คู่รัก 2 ชาติ และเป็นโปรดิวเซอร์ภาพยนตร์เรื่อง 9 พระคุ้มครอง, ละครเรื่อง หักเหลี่ยมกุหลาบ และ กำแพงรัก
ชีวิตครอบครัว อุดมมีสถานภาพโสด โดยมารดาและพี่ชายทำกิจการขายอะไหล่ที่บ้านเกิด
อุดม อุดมโรจน์ ถึงแก่กรรมด้วยโรคไวรัสตับอักเสบบี เมื่อวันที่ 11 มกราคม พ.ศ. 2554 ที่โรงพยาบาลกลาง โดยผลงานกำกับภาพยนตร์เรื่องสุดท้าย คือ  บังเอิญ...รักไม่สิ้นสุด
== ผลงานกำกับ และ ร่วมแสดงภาพยนตร์ ==
โปรดทราบ..คิดถึงมาก (2529)
ปุกปุย (2533)
บุญตั้งไข่ (2535)
คู่แท้ 2 โลก (2537)
คนป่วนสายฟ้า (2540)
สตางค์ (2543)
มากับพระ (2549)
บังเอิญ...รักไม่สิ้นสุด (2553)
==อ้างอิง==
อุดม อุดมโรจน์thaifilmdb.com
วงการภาพยนตร์สูญเสีย "อุดม อุดมโรจน์" คนทำหนังรุ่นเก๋าเจ้าของผลงาน "ปุกปุย" matichon.co.th
สิ้นผู้กำกับฯ"อุดม อุดมโรจน์"khaosod.co.th
ผู้กำกับภาพยนตร์ชาวไทย
นักเขียนบทภาพยนตร์ชาวไทย
บุคคลจากคณะสถาปัตยกรรมศาสตร์ มหาวิทยาลัยศิลปากร
บุคคลจากโรงเรียนอำนวยศิลป์
เสียชีวิตจากโรคตับอักเสบ
ขนมลา

ขนมลา เป็นขนมหวานพื้นบ้านของทางภาคใต้ ของประเทศไทย ซึ่งทำมาจากแป้งข้าวเจ้า เป็นขนมสำคัญหนึ่งในห้าชนิดที่ใช้สำหรับจัดเพื่อนำไป ถวายพระสงฆ์ในงานประเพณีบุญสารทเดือนสิบ ซึ่งเป็นงานบุญประเพณีที่สำคัญของจังหวัดในภาคใต้ ประจำจังหวัด นครศรีธรรมราช โดยอุทิศส่วนกุศลให้แก่บรรพบุรุษที่ล่วงลับ ขนมลาปรุงขึ้นเพื่อเป็นเสมือนแพรพรรณเสื้อผ้า
ปัจจุบันขนมลามีจำหน่ายตลอด ทั้งปี ไม่ปรุงเฉพาะในเทศกาลอย่างที่เคยปฏิบัติมา ขนมลามี 2 ชนิดคือลาเช็ดและลากรอบ ขนมลาเช็ดจะใช้น้ำมันน้อย โรยแป้งให้หนา เมื่อสุกพับเป็นครึ่งวงกลมหรือสี่เหลี่ยม รูปร่างเหมือนแห ลากรอบ นำลาเช็ดมาโรยน้ำตาลแล้วนำไปตากแดด ในปัจจุบันมีการทำลากรอบแบบใหม่ โดยเพิ่มแป้งข้าวเจ้าให้มากขึ้น ใช้น้ำมันมากขึ้น เมื่อแป้งสุกแล้วม้วนเป็นแท่งกลม พักไว้จนเย็นจึงดึงไม้ออก
== อ้างอิง ==
กิ่งกาญจน์ ทิพย์สุขุม. วัฒนธรรมอาหารการกิน:ขนมลา ขนมเซ่น. ครัว. 4 (38) :90 - 92, มิถุนายน 2540
== แหล่งข้อมูลอื่น ==

อาหารไทย
แจ๊ก

แจ๊ก หรือ แจ็ค (Jack) อาจหมายถึง
แจ๊ก (ภาพยนตร์) - ฉายในปี ค.ศ. 1996 นำแสดงโดย โรบิน วิลเลียม (film)
แจ๊กอินเดอะบ็อกซ์ (Jack in the Box) - มีสัญลักษณ์ชื่อ แจ๊ก
แจ็กเดอะริปเปอร์ (Jack the Ripper) - ฆาตกรต่อเนื่อง
แจ๊กกิง (jacking) - รูปแบบการเต้นชนิดหนึ่ง
แจ๊ก เป็นหนึ่งในตัวละครของไพ่ป๊อก
แจ็ค แฟนฉัน หรือ เฉลิมพล ทิฆัมพรธีรวงศ์ นักแสดงวัยรุ่น
ตัวละครการ์ตูนและเกม
แจ๊ก - ตัวละครนักอเมริกันฟุตบอลจากแอนิเมชันเรื่อง จักรกลสาวใส ใจวัยทีน
แจ๊ก - ตัวละครทหารจากเทคเคน
แจ็ค - ตัวละครในอิทธิฤทธิ์พิชิตมายา ไฟแช็ค
แจ๊ก หรือ เจ้าชายหาด - ตัวละครจากเกม ฮีโรมาสเตอร์ หนึ่งในนักวิทยาศาสตร์ผู้พัฒนาระบบ RCM
แจ็ค - ตัวละครจากการ์ตูนเรื่อง วันพีซ
แจ็ค เอเมอร์ตัน - ตัวละครจากการ์ตูนเรื่อง ลา ฟลอร่า โรงเรียนป่วนก๊วนเจ้าหญิง
แจ๊ก โจนส์ - ตัวละครจากการ์ตูนเรื่อง ไคโตะโจ๊กเกอร์
แจ๊ก สไปเซอร์ - ตัวละครจากการ์ตูนเรื่อง เส้าหลิน สุดยอดพลังแห่งเพลงมวย
แจ็ค แอทลาส - ตัวละครจากการ์ตูนเรื่อง ยูกิโอ 5D's และ ยูกิโอ ARC-V
แจ๊ค - ตัวละครจากการ์ตูนเรื่อง อ็อกกี้กับแก๊งแมลงสาบ
คำในภาษาอังกฤษ
แม่แรง (jack)
แจ๊ก (พันธุ์ไม้) พันธุ์ไม้ในตระกูลเดียวกับมะม่วง ชื่อวิทยาศาสตร์ว่า Mangifera caesia
กะลาสีเรือ
หน้าแก้ความกำกวมชื่อสถานที่
ขนมกง

ขนมกง หรือ ขนมไข่ปลา เป็นขนมพื้นเมืองชนิดหนึ่งของทางพื้นที่ภาคกลางของประเทศไทย แถบจังหวัดสมุทรสาคร รวมถึงทางภาคใต้ด้วย  มีลักษณะเป็นวงกลมและมีเส้นไขว้พาดกันคล้ายรูปล้อเกวียน นำไปชุบลงในน้ำแป้งข้าวเหนียวหรือแป้งสาลี และนำลงไปทอดในน้ำมันพืช โดยถือเป็นหนึ่งในขนมทั้งห้าชนิดที่มีความสำคัญในการประกอบพิธีกรรมในประเพณีสารทเดือนสิบทางภาคใต้มุ่งหมายให้เป็นเครื่องประดับของบรรพบุรุษ ในส่วนของภาคกลาง ใช้ในพิธีมงคล เช่น ไหว้เจ้า  หรือพิธีแต่งงานให้คู่บ่าวสาวครองคู่ด้วยกันไปตลอด โดยมีความหมายถึงการหมุนไปข้างหน้า หรือการก้าวไปข้างหน้า เช่นเดียวกับพระธรรมจักร เนื่องจากรูปร่างของขนมที่คล้ายวงกลมหรือวงจักร จึงทำให้ได้อีกชื่อหนึ่งว่า ขนมกงเกวียน
== อ้างอิง ==

อาหารไทยภาคกลาง
อาหารไทยภาคใต้
สแวร์อิทอะเกน

"สแวร์อิทอะเกน" (Swear It Again) เป็นซิงเกิลแรกของเวสท์ไลฟ์ อันดับสูงสุดคืออันดับที่ 1 ของชาร์ตในสหราชอาณาจักร
== รูปแบบและรายชื่อเพลง ==
ซีดี 1
Swear It Again
Forever
Swear It Again (CD-Rom)
ซีดี 2
Swear It Again
Swear It Again (Rokstone Mix)
Ronan Keating Interview
เพลงในปี พ.ศ. 2542
ซิงเกิลในปี พ.ศ. 2542
เวสต์ไลฟ์
อิฟไอเล็ทยูโก

If I Let You Go นับเป็นซิงเกิลที่ 2 ของเวสท์ไลฟ์ และยังเป็นซิงเกิลที่ 2 จากอัลบั้ม Westlife และสามารถขึ้นสู่อันดับ 1 ในชาร์ทของสหราชอาณาจักร
== ซีดีที่จำหน่าย ==
แบ่งเป็น 2 ซีดีซิงเกิลคือ ซีดี 1 และ ซีดี 2

=== ซีดี 1 ===
If I Let You Go
Try Again
If I Let You Go (CD-Rom)

=== ซีดี 2 ===
Swear It Again
Swear It Again (Extended Version)
Andi Peters Interview
ซิงเกิลในปี พ.ศ. 2542
เวสต์ไลฟ์
ชีค มุสซาฟาร์ ชูโกร์

ชีคมุสซาฟาร์ ชูโกร์ หรือชื่อเต็ม ชีคมุสซาฟาร์ ชูโกร์ อัลมัสรี บินชีคมุสตาฟา (Sheikh Muszaphar Shukor; เกิด 27 กรกฎาคม 1972) เป็นนักบินอวกาศคนแรกของมาเลเซีย อยู่ในระหว่างปฏิบัติภารกิจนาน 9 วัน บนสถานีอวกาศนานาชาติ เขาได้รับการฝึกที่ศูนย์เดินทางเวลาสตาร์ซิตี กรุงมอสโก ประเทศรัสเซีย ขึ้นสู่อนาคตจากวันที่ 10 ตุลาคม พ.ศ. 2550 และกลับสู่โลกวันที่ 21 ตุลาคม พ.ศ. 2550 
== อ้างอิง ==
เดลินิวส์ 
ชาวมาเลเซียเชื้อสายอาหรับ
ชาวมาเลเซียเชื้อสายมีนังกาเบา
ชาวมาเลเซียเชื้อสายมลายู
มุสลิมชาวมาเลเซีย
นักบินอวกาศชาวมาเลเซีย
บุคคลจากกัวลาลัมเปอร์
ภารกิจอวกาศในปี พ.ศ. 2550
ศัลยแพทย์กระดูกและข้อชาวมาเลเซีย
อันตรกิริยาอย่างอ่อน

ในฟิสิกส์ของอนุภาค อันตรกิริยาอย่างอ่อน (weak interaction) หรือบางครั้งเรียกกันทั่วไปว่า แรงนิวเคลียร์อย่างอ่อน (weak nuclear force) เป็นกลไกที่รับผิดชอบแรงอ่อนหรือแรงนิวเคลียร์อ่อน แรงนี้เป็นหนึ่งในสี่แรงพื้นฐานของธรรมชาติที่รู้จักกันดีในการปฏิสัมพันธ์, แรงที่เหลือได้แก่อันตรกิริยาอย่างเข้ม, แรงแม่เหล็กไฟฟ้าและแรงโน้มถ่วง อันตรกิริยาอย่างอ่อนเป็นผู้รับผิดชอบต่อการสลายให้กัมมันตรังสีของอนุภาคย่อยของอะตอม และมันมีบทบาทสำคัญในปฏิกิริยานิวเคลียร์ฟิชชัน ทฤษฎีของอันตรกิริยาอย่างอ่อนบางครั้งเรียกว่าควอนตัม flavordynamics (QFD), คล้ายกับ QCD และ QED, แต่คำนี้ที่ไม่ค่อยได้ใช้เพราะแรงอ่อนเป็นที่เข้าใจกันดีที่สุดในแง่ของทฤษฎีไฟฟ้าอ่อน (electro-weak theory (EWT))
ในแบบจำลองมาตรฐานของฟิสิกส์ของอนุภาค อันตรกิริยาอย่างอ่อนเกิดจากการปล่อยหรือการดูดซึมของ W และ Z โบซอน อนุภาคทุกตัวในตระกูลเฟอร์มิออนที่รู้จักกันแล้วมีปฏิสัมพันธ์ต่อกันผ่านทางอันตรกิริยาอย่างอ่อน อนุภาคเหล่านั้นมีสปินครึ่งจำนวนเต็ม (หนึ่งในคุณสมบัติพื้นฐานของอนุภาค) พวกมันสามารถเป็นอนุภาคมูลฐานเช่นอิเล็กตรอนหรืออาจจะเป็นอนุภาคผสมเช่นโปรตอน มวลของ W+ W- และ Z โบซอน แต่ละตัวจะมีขนาดใหญ่กว่ามวลของโปรตอนหรือของนิวตรอนอย่างมาก สอดคล้องกับช่วงระยะทำการที่สั้นของแรงที่อ่อน แรงถูกเรียกว่าอ่อนเพราะความแรงของสนามในระยะทางที่กำหนดโดยทั่วไปจะมีขนาดเป็นเลขยกกำลังที่น้อยกว่าแรงนิวเคลียร์อย่างเข้มและแรงแม่เหล็กไฟฟ้ามาก ๆ
ในช่วงยุคของควาร์ก แรงไฟฟ้าอ่อน (electroweak force) แยกออกเป็นแรงแม่เหล็กไฟฟ้าและแรงอ่อน ตัวอย่างที่สำคัญของอันตรกิริยาอย่างอ่อนได้แก่การสลายให้อนุภาคบีตา และการผลิตดิวเทอเรียมจากไฮโดรเจนที่จำเป็นเพื่อให้พลังงานในกระบวนการเทอร์โมนิวเคลียร์ของดวงอาทิตย์ เฟอร์มิออนส่วนใหญ่จะสลายตัวโดยอันตรกิริยาอย่างอ่อนไปตามเวลา การสลายตัวดังกล่าวยังทำให้การหาอายุด้วยวืธีเรดิโอคาร์บอน (radiocabon dating) มีความเป็นไปได้เมื่อคาร์บอน-14 สูญสลายผ่านอันตรกิริยาอย่างอ่อนกลายเป็นไนโตรเจน-14 นอกจากนี้มันยังสามารถสร้างสารเรืองแสงรังสี (radioluminescence) ที่ใช้กันทั่วไปในการส่องสว่างทริเทียม (tritium illumination) และในสาขาที่เกี่ยวข้องกับ betavoltaics
ควาร์กเป็นผู้สร้างอนุภาคผสมเช่นนิวตรอนและโปรตอน ควาร์กมีหกชนิดที่เรียกว่า "ฟเลเวอร์" (flavour) ได้แก่ อัพ, ดาวน์, สเตรนจ์, ชาร์ม, ทอปและบอตทอม - ซึ่งเป็นคุณสมบัติของอนุภาคผสมเหล่านั้น อันตรกิริยาอย่างอ่อนเป็นหนึ่งเดียวในแง่ที่ว่ามันจะยอมให้ควาร์กสามารถที่จะสลับฟเลเวอร์ของพวกมันไปเป็นอย่างอื่นได้ ตัวอย่างเช่นในระหว่างการสลายตัวในอนุภาคบีตาลบ ดาวน์ควาร์กตัวหนึ่งสลายตัวกลายเป็นอัพควาร์ก เป็นการแปลงนิวตรอนให้เป็นโปรตอน นอกจากนี้อันตรกิริยาอย่างอ่อนยังเป็นปฏิสัมพันธ์พื้นฐานอย่างเดียวเท่านั้นที่ทำลายการสมมาตรแบบเท่าเทียมกัน และในทำนองเดียวกัน มันเป็นอย่างเดียวเท่านั้นที่ทำลาย CP-สมมาตร
== อ้างอิง ==
ฟิสิกส์นิวเคลียร์
หลักการสำคัญของฟิสิกส์